CELEX: 32017R1472
Language: hu
Date: 2017-08-11 00:00:00
Title: A Bizottság (EU) 2017/1472 végrehajtási rendelete (2017. augusztus 11.) egyes áruk Kombinált Nómenklatúra szerinti besorolásáról

15.8.2017   
               
               
                  HU
               
               
                  Az Európai Unió Hivatalos Lapja
               
               
                  L 210/1
               
            A BIZOTTSÁG (EU) 2017/1472 VÉGREHAJTÁSI RENDELETE
      (2017. augusztus 11.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. Augusztus 11-én.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Alumíniumból készült rúd (ún. „zuhanyfüggönytartó rúd”), amely függöny felfüggesztésére szolgál és két alumíniumcsőből áll. A vékonyabb cső illeszkedik a vastagabb csőbe. A rúd kinyújtható, és a vastagabb cső acélból készült rugós szerkezetet tartalmaz, amelyet arra szántak, hogy a két csövet a falhoz nyomja.
                     Az árucikket függöny és függönytartógyűrűk nélkül állítják vám elé.
                     Lásd a képet (*1).
                  
                  
                     8302 41 90 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8302 , a 8302 41  és a 8302 41 90  KN-kód szövege határozza meg.
                     A 7615 20  alszám alá, higiéniai és tisztálkodási áruként történő besorolás kizárt, mivel az árucikk nem rendelkezik a fürdőszobai használatra szánt árucikkek objektív jellemzőivel. Az épületen belül bárhol használható, például ugyanúgy alkalmas függönynek ablak vagy ajtó előtti felfüggesztésére.
                     Objektív jellemzői (a rugós szerkezet és ezzel együtt a kinyújthatóság; a csak kisebb tömegű tárgyakat, pl. egy függönyt elbíró szerkezet) alapján az árucikket függönyrúdnak, nem pedig a 7604  vámtarifaszám szerinti egyszerű alumíniumrúdnak szánták. A függönyrudak a 8302  vámtarifaszám alá tartoznak (lásd még a HR-magyarázat 8302  vámtarifaszámhoz tartozó bejegyzése második bekezdésének (D) (5) pontját).
                     A 8302 41 10  KN-kód alá nem nemesfém ajtószerelvényként, illetve a 8302 41 50  KN-kód alá nem nemesfém ablak- vagy franciaablak-szerelvényként történő besorolás kizárt, mivel az árucikk nem rendelkezik olyan objektív jellemzővel, amely arra utalna, hogy ajtó-, illetve ablakszerelvényként való felhasználásra szánták.
                     Az árucikket ezért a 8302 41 90  KN-kód alá, épülethez használt más nem nemesfém vasalás, veret, szerelvény és hasonló áru gyanánt kell besorolni.
                  
               
            
         
            (*1)  A képek csupán tájékoztató jellegűek.